PERM เล็งเพิ่มทุนเท่าตัว! ขาย RO-รองรับวอแรนต์ จ่อใช้เงินเกือบพันล้านซื้อโครงการ“Empower”
PERM เล็งเพิ่มทุนเท่าตัว! ขาย RO-รองรับวอแรนต์ จ่อใช้เงินเกือบพันล้านซื้อโครงการ“Empower”
15 มี.ค. 2562

บริษัท เพิ่มสินสตีลเวิคส์ จำกัด (มหาชน) หรือ PERM  ระบุว่า ที่ประชุมคณะกรรมการครั้งที่ 2/2562 เมื่อวันที่ 14 มีนาคม พ.ศ. 2562 มีมติอนุมัติให้บริษัท โดยบริษัทย่อยทางอ้อม ได้แก่ บริษัท เอ็มพาวเวอร์สตีล จำกัด เข้าลงทุนในโครงการผลิตเหล็กเคลือบสี (Prepainted Galvalume Steel : “PPGL Steel”) (“โครงการ Empower”) มูลค่าการลงทุนทั้งสิ้นประมาณ 971 ล้านบาท โดยบริษัท เอ็มพาวเวอร์สตีล จำกัด ถือหุ้นโดยบริษัท ซันเทคสตีลเวิคส์ จำกัด (“Suntech”) ไม่ต่ำกว่าร้อยละ 90 ของทุนจดทะเบียนทั้งหมด และ Suntech เป็นบริษัทย่อยที่บริษัทฯ ถือหุ้นร้อยละ 99.99
อีกทั้งมีมติอนุมัติการเพิ่มทุนจดทะเบียนของบริษัทอีกจำนวน 500,000,000 บาท จากทุนจดทะเบียนเดิม 500,000,000 บาท เป็นทุนจดทะเบียน 1,000,000,000 บาท โดยการออกหุ้นสามัญเพิ่มทุนจำนวน 500,000,000 หุ้น มูลค่าที่ตราไว้หุ้นละ 1.00 บาท เพื่อรองรับการจัดสรรหุ้นสามัญเพิ่มทุนให้แก่ผู้ถือหุ้นเดิมตามสัดส่วนการถือหุ้น และเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทที่จะจัดสรรควบคู่กับหุ้นสามัญเพิ่มทุนที่ออกใหม่ให้แก่ผู้ถือหุ้นเดิมที่ใช้สิทธิจองซื้อหุ้นสามัญเพิ่มทุนที่ออกใหม่ของบริษัทและได้รับจัดสรรหุ้นสามัญเพิ่มทุนดังกล่าวตามสัดส่วนการถือหุ้น(Right Offering) และการจองเกินจากสิทธิ (Excess Rights) ในครั้งนี้
โดยมีมติอนุมัติการจัดสรรหุ้นสามัญเพิ่มทุนจำนวน 500,000,000 หุ้น มูลค่าที่ตราไว้หุ้นละ 1 บาท ตาม รายละเอียดดังนี้
สำหรับเงินลงทุนในโครงการ Empower ประมาณ 971 ล้านบาท จะมาจากเงินลงทุนของบริษัทฯ ผ่าน Suntech จำนวน 400 ล้านบาท และมาจากเงินกู้ระยะยาวเฉพาะโครงการ (Project Finance) จากสถาบันการเงินจำนวนประมาณ 571 ล้านบาท โดยเงินลงทุนของบริษัทฯ จำนวน 400 ล้านบาท มาจากการเพิ่มทุน โดยการเสนอขายหุ้นสามัญที่ออกใหม่ให้แก่ผู้ถือหุ้นเดิมตามสัดส่วนการถือหุ้น (Right Offering) จำนวนประมาณ 230 ล้านบาท และเงินที่บริษัทฯ ได้รับจากการขายที่ดินให้กับ Empower จำนวนประมาณ 170 ล้านบาท
โดยคาดว่าจะเริ่มดำเนินการตามแผนการลงทุนได้ในเดือนพฤษภาคม 2562 และเริ่มการก่อสร้างประมาณเดือนกรกฎาคม 2562 โดยคาดว่าจะก่อสร้างและติดตั้งเครื่องจักรจะแล้วเสร็จภายในเดือนมีนาคม 2563